Diari Oficial de la Generalitat Valenciana


Sumari del DOGV 1830, del 21-07-1992 (1992/825499)

DECRET 107/1992, de 6 de juliol, del Govern Valencià, pel qual s'aprova la concessió d'un aval de la Generalitat Valenciana a l'empresa pública Promoció Econòmica de Moncada, SA, per un import de 300 milions de pessetes.
----------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1992/07/06/107/dof/vci/html**

### Dades del document

Número de DOGV
:   1830

Data del DOGV
:   21-07-1992

Secció del DOGV
:   DISPOSICIONS GENERALS

Número del document
:   1992/825499


Data del document
:   06-07-1992

Organisme emissor
:   Conselleria d'Economia i Hisenda

Tipus de document
:   Decret

Anàlisi jurídica

Decret 107/1992, de 6 de juliol, del Govern Valencià, pel qual s'aprova la concessió d'un aval de la Generalitat Valenciana a l'empresa pública Promoción Económica de Moncada, SA, per un impor de 300 milions de pessetes.  
La Llei d'Hisenda Pública de la Generalitat Valenciana autoritza el Govern Valencià per a la concessió d'avals dins de determinades condicions que s'hi fixen.  
D'altra banda, la Llei 7/1991, de 28 de desembre, de Pressupostos de la Generalitat Valenciana per a l?exercici de 1992, recull en l'article 14 una consignació de crèdit fins a un límit màxim de 10.000 milions de pessetes per a la concessió d'avals de la Generalitat Valenciana.  
Basant-se en la normativa esmentada, a proposta del Conseller d'Economia i Hisenda i amb la deliberació prèvia del Govern Valencià, en la reunió del dia 6 de juliol de 1992,  
DECRETE  
Article únic  
Que s'autoritze el Conseller d'Economia i Hisenda per a la firma d'un aval de Tresoreria a favor de l?empresa pública Promoción Económica de Moncada, SA, destinat a garantir una operació de crèdit per import de 661.925.071 de pessetes, que s'ha de formalitzar amb la Caixa d'Estalvis del Mediterrani, segons les estipulacions contingudes en els annexos d'aquest decret.  
Valencia, 6 de juliol de 1992.  
El President de la Generalitat Valenciana,   
JOAN LERMA I BLASCO  
El Conseller d'Economia i Hisenda,   
ANTONI BIRLANGA CASANOVA  
ANNEX I  
València, de de 1992  
Antoni Birlanga Casanova, Conseller d'Economia i Hisenda, en nom de la Generalitat Valenciana, complint el que disposa la Llei d'Hisenda Pública de la Generalitat Valenciana, i en virtut del Decret 107/1992, de 6 de juliol, del Govern Valencià, concedeix un aval a la societat Promoción Económica de Moncada, SA com a garantia d'una operació crèdit per import de 300 milions de pessetes de principal, que s'ha de formalitzar amb la Caixa d'Estalvis del Mediterrani, a un termini de quatre anys de duració, inclosos dos de mancança, a un tipus d'interés nominal anual del 14 per cent, amb comissió d'obertura de l'1 per cent i comissió de disponibilitat del 0,5 per cent.  
Les condicions de l'aval seran les que a continuació s'assenyalen:  
1. Aquest aval es destinarà a garantir l'operació de crèdit esmentada, amb la finalitat de finançar l'adquisició de terrenys per a la ubicació de la tercera fase del polígon industrial de Moncada II.  
2. Aquest aval garanteix la totalitat del principal del préstec i dels interessos fins a l'extinció de l'obligació principal, sense la possibilitat de realitzar novacions en el contracte de préstec sense l'autorització del Conseller d'Economia i Hisenda.  
3. La concessió d'aquest aval suposa el compromís formal de l'entitat prestadora d'enviar a la Conselleria d'Economia i Hisenda còpia del contracte de l'operació de crèdit garantida i certificació de la disposició per part del prestatari, i també d'informar puntualment i en cada venciment del grau de compliment del prestatari de les seues obligacions amb l'entitat i del risc viu de l'operació per trimestres naturals i vençuts.   
4. La Tresoreria de la Generalitat Valenciana respondrà davant l'entitat prestadora del reintegrament de les quantitats garantides, amortització del principal i interessos, únicament en cas d'incompliment en el pagament per part de la societat avalada, sense renunciar al benefici d'excussió recollit en l'article 1830 del Codi Civil.  
El Conseller d'Economia i Hisenda:   
Antoni Birlanga Casanova.  
ANNEX II  
Contracte d'aval entre la Generalitat Valenciana i la societat Promoción Económica de Moncada, SA  
D'una banda el Sr. Antoni Birlanga Casanova, Conseller d'Economia i Hisenda de la Generalitat Valenciana, i de l'altra el Sr. Javier Lluesma Pascual, conseller delegat de la societat Promoción Económica de Moncada, SA.   
EXPOSEN  
1. Que el Govern Valencià, en virtut de les competències que li confereix la legislació vigent, i a proposta del Conseller d'Economia i Hisenda, autoritzà mitjançant el Decret 107/1992, de 6 de juliol, la concessió d'un aval a la societat Promoción Económica de Moncada, SA per a garantir una operació de crèdit davant la Caixa d'Estalvis del Mediterrani, per un import de 078.577.449 de pessetes de principal i a un termini de quatre anys de duració.  
2. Que les parts pretenen regular les seues relacions mútues derivades de la concessió de l'aval a què es fa referència en l'apartat 1 d'aquesta exposició, i els terminis i les condicions de la garantia prestada, per a la qual cosa lliurement i voluntàriament convenen subscriure aquest contracte d'acord amb les següents  
CLAUSULES  
Primera  
La Generalitat Valenciana es compromet a avalar la societat Promoción Económica de Moncada, SA en els termes establerts en el Decret 107/1992, de 6 de juliol, del Govern Valencià.  
Segona  
L'empresa Promoción Económica de Moncada, SA, beneficiària de l'aval, és obligada a satisfer a la Generalitat Valenciana, en concepte de comissió per despeses de la garantia atorgada, el 0,5 per cent anual del saldo viu del crèdit concedit, durant tota la vigència del fiançament, calculat d?acord amb les condicions establertes a l?efecte d'amortització en el contracte de préstec. L'import de les comissions serà pagat per anualitats anticipades des de la data de formalització del préstec. A aquest efecte, la societat avalada autoritzarà l?entitat prestadora, amb caràcter irrevocable i mentre l?operació es trobe en vigor, a carregar l?import de les comissions en compte corrent obert al seu nom i a pagar-lo, mitjançant transferència, en el compte i l?entitat que determine la Generalitat Valenciana.  
Tercera  
Per la prestació de la garantia descrita en concepte d'aval, la societat Promoción Económica de Moncada, SA es compromet, mentre l'aval estiga en vigor, a no realitzar una altra operació de crèdit sense haver-ho comunicat abans a la Conselleria d'Economia i Hisenda.  
Quarta  
L'efectivitat d'aquest aval és condicionada a la constitució de garanties, de les admeses en Dret, suficients a judici de la Conselleria d'Economia i Hisenda, per a cobrir l?import de les possibles obligacions de l'avalat com a conseqüència del compliment de l'aval per part de l'avalista.  
Les garanties a què es fa referència en el paràgraf anterior es formalitzaran davant el notari que trie la Generalitat Valenciana, i l?empresa Promoción Económica de Moncada, SA pagarà les despeses, els impostos i els arbitris que es meriten com a conseqüència d'aquest atorgament.  
Cinquena   
La societat Promoción Económica de Moncada, SA es compromet a trametre a la Conselleria d'Economia i Hisenda el volum de les càrregues financeres, el balanç i el compte de resultats per semestres naturals i vençuts i l'auditoria dels sens comptes anuals.  
Sisena  
La societat avalada es compromet expressament a presentar justificació documental de la destinació de l?import avalat, a facilitar la inspecció i el control que exercirà la Conselleria d'Economia ' i Hisenda per tal de comprovar-ho, i també de la solvència de la societat garantida, amb aquesta finalitat podrà comprovar els balanços, els comptes de resultats i altres estats de llibres comptables.  
Setena  
La Generalitat Valenciana per l'aval prestat respon del pagament de les obligacions només en el cas que el deutor no complesca aquestes obligacions, amb les límitacions i excepcions com a fiador indicades en l'annex I del Decret 107/1992, de 6 de juliol, del Govern Valencià, i amb les reserves de drets que s'estableixen en la normativa general de l?Estat en aquest tipus de contractes.  
Vuitena   
Una vegada efectuat el pagament, la Generalitat Valenciana se subrogarà en tots els drets que l?entitat beneficiària de la garantia tinga contra l'avalat.  
Les despeses que poguessen produir-se com a conseqüència de l?exercici de les accions derivades d'aquest contracte, seran en tot cas a càrrec de l'avalat.  
València, de de 1992  
Antoni Birlanga Casanova: Conseller d'Economia i Hisenda Javier Lluesma Pascual: Conseller delegat de Promoción Económica de Moncada, SA


Còpia Permalink ELI